Diari Oficial de la Generalitat Valenciana


Sumari del DOGV 9537, del 20-02-2023 (2023/1448)

RESOLUCIÓ de 9 de febrer de 2023, de la Conselleria d'Hisenda i Model Econòmic, per la qual s'autoritzen una transferència del capítol 4 al 7 en el programa 134.10, Cooperació internacional al desenvolupament, de la Conselleria de Participació, Transparència, Cooperació i Qualitat Democràtica, per import de 122.345 euros, així com la inclusió de dues línies de concessió directa (expedient 22.001/23-009).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9537

Data del DOGV
:   20-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1448


Data del document
:   09-02-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 de febrer de 2023, de la Conselleria d'Hisenda i Model Econòmic, per la qual s'autoritzen una transferència del capítol 4 al 7 en el programa 134.10, Cooperació internacional al desenvolupament, de la Conselleria de Participació, Transparència, Cooperació i Qualitat Democràtica, per import de 122.345 euros, així com la inclusió de dues línies de concessió directa (expedient 22.001/23-009). [2023/1448]  
  
Les Nacions Unides han alertat d'una crisi alimentària mundial. Els conflictes violents, les múltiples conseqüències derivades de la invasió d'Ucraïna per Rússia, les conseqüències de la pandèmia de la covid-19, la crisi climàtica (sequera extrema, fenòmens meteorològics extrems), i l'augment dels preus s'han conjugat en 2022 per a causar una greu crisi alimentària.  
Per tot això i tenint en compte les circumstàncies previstes en l'article 168.1.c de la Llei 1/2015, d'hisenda pública, del sector públic instrumental i de subvencions, s'ha aprovat el Decret 229/2022, de 23 de desembre, del Consell, que aprova les bases reguladores per a la concessió directa d'ajudes per a realitzar actuacions d'acció humanitària d'emergència per raons de la crisi alimentària en població sahrauí i països africans.  
La Conselleria de Participació, Transparència, Cooperació i Qualitat Democràtica per a donar cobertura pressupostària a aquesta situació d'emergència proposa la inclusió de dues noves línies de subvenció de concessió directa, l'art. 168.1.c en l'annex de transferències i subvencions corrents i de capital, del programa 134.10, Cooperació internacional al desenvolupament, per un import d'1.117.365 euros, i per a finançar-lo, destinar disponibilitats per aquest mateix import, existents en la línia de concurrència competitiva S8054, «Subvencions per a atendre emergències davant fenòmens naturals o catàstrofes humanitàries (CAHE)», del capítol 4 del mateix programa, crèdit que no està afecte a compromisos pendents, ni vinculat a finançament condicionat.  
  
A aquest efecte i en virtut del que disposen els articles 21 i 24 de la Llei 9/2022, de pressupostos de la Generalitat per a l'exercici 2023, la Conselleria d'Hisenda i Model Econòmic adopta la següent resolució:  
  
  
Primer  
Autoritzar una minoració de crèdit en l'aplicació pressupostària 02.95.99.340.14.0 per import de 122.345 euros.  
  
Segon  
Autoritzar les modificacions següents en l'annex de transferències i subvencions corrents del programa 134.10, Cooperació internacional al desenvolupament:  
  
1) Minorar la dotació de la línia de concurrència competitiva S8054, d'acord amb el detall següent:  
  
  
2) La inclusió d'una nova línia de subvenció de concessió directa, amb les dades descriptives que es detallen a continuació:  
  
Codi: S1098 Denominació: intervencions d'emergències de crisi alimentària en població sahrauí i països africans. Cap. 4  
Import 995.020,00 Beneficiaris previstos: entitats beneficiàries detallades en el Decret 229/2022, del Consell, i pels imports que consten en aquest.  
Regulació de concessió directa, art. 168.1.c Llei 1/2015, de 6 de febrer. Descripció i finalitat: ajuda d'emergència en seguretat alimentària global provocada per invasió d'Ucraïna per Rússia, les conseqüències de la pandèmia de la covid-19, la crisi climàtica (sequera extrema, fenòmens meteorològics extrems), i l'augment dels preus en matèries primeres.  
  
Publicació de dades: sí Aportació Generalitat: 995.020,00  
 Aportació externa: 0,00  
  
  
Tercer  
Autoritzar un increment de crèdit en l'aplicació pressupostària 79.31.08.568.56.5, per un import de 122.345 euros, que permet la inclusió d'una nova línia de subvenció de concessió directa les dades descriptives de la qual es detallen a continuació:  
  
Codi: S1099 Denominació: intervencions d'inversió per raons d'emergència necessàries per a pal·liar la crisi alimentària en població sahrauí i països africans.  
 Cap. 7  
Import: 122.345,00 Beneficiaris previstos: entitats beneficiàries detallades en el Decret 229/2022, del Consell, i pels imports que consten en aquest.  
Regulació de concessió directa, art. 168.1.c Llei 1/2015, de 6 de febrer. Descripció i finalitat: execució d'inversions necessàries per a pal·liar la crisi global en seguretat alimentària mitjançant actuacions de recuperació agrícola, realització o reparació d'infraestructures vinculades i supervivència d'animals productius.  
  
Publicació de dades: sí Aportació de la Generalitat: 122.345,00  
 Aportació externa: 0,00   
  
  
  
València, 9 de febrer de 2023.- El sotssecretari de la Conselleria d'Hisenda i Model Econòmic (p. d. R 08.06.2022, DOGV 9360): Daniel González Serisola.